OzLabs/hebrew-wiki-articles huggingface dataset:
דן יקיר (מדען)

דן יקיר (נולד ב-23 ביוני 1953) הוא פרופסור במחלקה למדעי כדור הארץ וכוכבי הלכת במכון ויצמן למדע. חתן פרס ישראל בתחום חקר מדעי כדור הארץ, גאולוגיה ומדעי האטמוספירה לשנת תשע"ט (2019).

==ביוגרפיה==
יקיר הוא בוגר כפר הנוער כנות. למד באוניברסיטה העברית בירושלים שבה קיבל תואר ראשון (1978), תואר שני (1980) ותואר דוקטור (1987) בביוכימיה חקלאית ובחקר הפוטוסינתזה, על עבודה שכותרתה "השפעת צינה על המנגנון הפוטוסינתטי בעגבניות". יצא לפוסט-דוקטורט באוניברסיטת קליפורניה בלוס אנג'לס (UCLA) ובאוניברסיטת דיוק. ב-1991 הצטרף במלגת אלון לסגל המחלקה למדעי הסביבה (כיום המחלקה למדעי כדור הארץ וכוכבי הלכת) במכון ויצמן למדע, והתקדם לדרגת פרופסור מן המניין. בשנים 2003–2009 כיהן כראש המחלקה וכראש מרכז זוסמן למדעי הסביבה.

הוא כיהן כחבר הוועד המנהל של המעבדה הימית הבין-אוניברסיטאית באילת (2009–2015), מכון הערבה ללימודי הסביבה (החל מ-2013), מכון דוידסון לחינוך מדעי (החל מ-2010), והאגודה הישראלית לאקולוגיה ומדעי הסביבה (2010–2016), והוא יו"ר מועצת הפרופסורים של מכון ויצמן.

== פרסים ומענקים ==

* 2006 פרס לנדאו למדעים ולמחקר.

* פרופ' יקיר הוא חתן פרס ישראל בתחום חקר מדעי כדור הארץ, גאולוגיה ומדעי האטמוספירה לשנת תשע"ט. בנימוקי ועדת הפרס נכתב:

* 2022 מענק הקרן הלאומית למדע לקידום מחקר על השפעות המערכות האקולוגיות באפריקה על האקלים (מכון ויצמן למדע). 

==קישורים חיצוניים==

* [http://www.weizmann.ac.il/EPS/Yakir/curriculum-vitae דן יקיר - קורות חיים], באתר של מכון ויצמן למדע
* [http://www.weizmann.ac.il/EPS/Yakir/ דן יקיר], באתר של מכון ויצמן למדע
* 
* [https://www.hayadan.org.il/prof-dan-yakir-of-the-weizmann-institute-winner-of-the-israel-prize-in-the-field-of-earth-sciences-0104191 פרופ' דן יקיר ממכון ויצמן, זוכה פרס ישראל בתחום חקר מדעי כדור הארץ], באתר "הידען", 1 באפריל 2019
* 

==הערות שוליים==

קטגוריה:סגל מכון ויצמן למדע: כימיה
קטגוריה:זוכי פרס ישראל
קטגוריה:זוכי פרס ישראל לשנת 2019
קטגוריה:זוכי פרס לנדאו למדעים ולמחקר
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1953
רכס טנטאקל

רכס טנטאקל (באנגלית: Tentacle Ridge; מילולית: רכס המשוש) הוא רכס ארוך שאינו מכוסה קרח, המשתרע החל ממוצאו של קרחון מקקלירי, וכיוון דרום מזרח, לצידו הצפוני של קרחון דרווין באנטארקטיקה.

הרכס נמצא דרומית להר לונגהרסט.

גובהו של הרכס 1,378 מטרים מעל פני הים.

== היסטוריה ==
=== מקור השם ===

שמו של הרכס ניתן לו על ידי משלחת החקר של קרחון דרווין (the Darwin Glacier Party), שהייתה חלק מהמשלחת הטראנס-אנטארקטית של חבר העמים הבריטי שחקרה את אנטארקטיקה בין השנים 1958–1956.

הרכס נקרא בשם זה, בשל מראה פסגותיו דמויי המשושים.

== לקריאה נוספת ==

<div class="mw-content-ltr">• M. A. Bradshaw and F. J. Harmsen, [http://citeseerx.ist.psu.edu/viewdoc/download?doi=10.1.1.541.6637&rep=rep1&type=pdf The paleoenvironmental significance of trace fossils in Devonian sediments (Taylor Group), Darwin Mountains to the Dry Valleys, southern Victoria Land], U. S. Geological Survey and The National Academies; USGS OF-2007-1047, P 3</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:15113 רכס טנטאקל] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20232 רכס טנטאקל] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=2297 רכס טנטאקל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14532&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס טנטאקל] באתר הגאזט האנטארקטי המשווה SCAR
* [https://mapcarta.com/25598800 מפת אזור רכס טנטאקל]
* [https://www.meteoblue.com/en/weather/forecast/14-days/tentacle-ridge_antarctica_6626561 תחזית מזג אוויר עדכנית ארוכת טווח עבור רכס טנטאקל]
* [https://www.meteoblue.com/en/weather/forecast/modelclimate/tentacle-ridge_antarctica_6626561 סטטיסטיקות אקלים עבור רכס טנטאקל]

== הערות שוליים ==

טנטאקל
טנטאקל
סרנץ'

סרנץ (בהונגרית: Szerencs) היא עיר במחוז בורשוד-אבאוי-זמפלן שבצפון מזרח הונגריה. כמו ערים רבות באירופה גם אוכלוסיית סרנץ' נמצאת בירידה כבר שנים רבות מ-10,247 תושבים בשנת 1990 עד 8,676 תושבים בשנת 2018 (ירידה של מעל 15%).

==יהודי סרנץ'==

כבר בשנת 1770 ישבו יהודים בסרנץ' ובסביבתה, רובם עסק בסחר יינות והיו ביניהם גם בעלי מלאכה, פקידים ובעלי מקצועות חופשיים.

הקהילה היהודית התארגנה בסוף המאה ה-18, והיו בה חברה קדישא, ובית כנסת שנבנה בשנת 1809 וכן מוסדות צדקה ומוסדות חינוך ביניהם ישיבה שבשיאה מנתה 60 תלמידים.

שבועות אחדים לאחר כניסת הצבא הגרמני להונגריה בשנת 1944 רוכזו כל יהודי סרנץ' בבית הכנסת ומשם הועברו לגטו במישקולץ. בראשית יולי שולחו למחנה ההשמדה אושוויץ.

לאחר המלחמה התחדשו חיי הקהילה. ובשנת 1948 היו במקום 147 יהודים. אחר כך הלך ופחת מספרם.

{| class="wikitable"
! שנה
! כמות יהודים
! כלל האוכלוסייה
|-
|1840
|92
|
|-
|1880
|407
|2,370
|-
|1910
|919
|
|-
|1920
|971
|
|-
|1930
|955
|
|-
|1941
|916
|2,034
|-
|1944
|767
|
|-
|}

==לקריאה נוספת==
* פנקס הקהילות הונגריה עמוד 413–414
* סאראנץ', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 298–299. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=30739 הכפר באתר הלשכה המרכזית לסטטיסטיקה ההונגרית] 
* [https://dbs.bh.org.il/he/סרנץ-72884/מקום קהילת סרנץ'] באתר בית התפוצות
* 

==הערות שוליים==

קטגוריה:הונגריה: ערים
קטגוריה:מחוז בורשוד-אבאוי-זמפלן
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קרחון מקלירי

קרחון מקלירי או קרחון מק'קלירי (באנגלית: McCleary Glacier) הוא קרחון רחב, הזורם לכיוון דרום מערב, ונשפך אל קרחון דרווין, מערבית לרכס טנטאקל באנטארקטיקה.

הקרחון נמצא בגובה 1,503 מטרים מעל פני הים.
== היסטוריה ==
=== גילוי הקרחון ===
הקרחון מופה על ידי הסקר הגאולוגי של ארצות הברית, תוך שימוש בטלורומטר, ובתצלומי אוויר שבוצעו על ידי צי ארצות הברית בין השנים 1963–1959.

=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם ג'ורג' מקלירי (George McCleary), שהיה קצין יחסי הציבור של צוות הפרויקטים האנטארקטיים של ארצות הברית ((U.S. Antarctic Projects Officer (USAPO) בין השנים 1961–1959, והקים את העלון של צוות הפרויקטים (the Bulletin of the U.S. Antarctic Projects Officer).

== לקריאה נוספת ==

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of the Ross Island Area, Antarctica: 1962–2005], U.S. Geological Survey Geologic Investigations Series Map I–2600–I, 1 map sheet, 23-p. text. </div>

<div class="mw-content-ltr">• Margaret Bradshaw, [https://antarcticsociety.org.nz/wp-content/uploads/2017/07/Antarctic.V12.8.1992.pdf Successful Expedition For Canterbury Museum Deep Held Party], Antarctic Vol 12. No. 8 Issue No. 140 (June, 1992), PP 250 - 251</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9651 קרחון מקלירי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19717 קרחון מקלירי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=128626 קרחון מקלירי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9240&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מקלירי] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25621240 מפת אזור קרחון מקלירי]

== הערות שוליים ==

מקלירי
מקלירי
קטגוריה:ארצות הברית באנטארקטיקה
חלום ליל קיץ (סרט, 2016)

חלום ליל קיץ (באנגלית: A Midsummer Night's Dream) הוא סרט טלוויזיה בריטי משנת 2016 המבוסס על המחזה "חלום ליל קיץ" מאת ויליאם שייקספיר. את התסריט כתב ראסל טי דייוויס, ביים דייוויד קר והפיק ניקי וילסון. בסרט מככבים מקסין פיק בתפקיד טיטניה, מאט לוקאס בתפקיד בוטום, ג'ון האנה בתפקיד תזאוס ונונסו אנוזי בדמות אוברון. הסרט שודר לראשונה ב-30 במאי 2016 בערוץ BBC One.

== צוות השחקנים ==
* מקסין פיק – טיטניה
* נונסו אנוזי – אוברון
* מאט לוקאס – בוטום
* ג'ון האנה – תזאוס
* אלינור מטסורה – היפוליטה
* היראן אביסקרה – פאק
* פריסקה באקרה – הרמיה
* קייט קנדי – הלנה
* מתיו טניסון – ליסנדר
* פאפה אסיידו – דמטריוס
* איליין פייג' – מיסטרס קווינס
* ריצ'רד וילסון – סטרוולינג
* ברנרד קריבינס – סנאוט
* ג'אוון פרינס – סנאג
* פיסאיו אקינאדה – פלוט
* קולין מקפרלן – אגאוס
* אליוט ליווי – פילוסטרט
* שארלוט דילן – קובווב
* וראדה סת'ו – פיסבלוסום
* טיה בנבאו-הרט – מות'
* מרלן מדנג' – מוסט

== לקריאה נוספת ==
<div class="mw-content-ltr">
* 
* 
* 
* 
</div>

==קישורים חיצוניים==

קטגוריה:סרטי טלוויזיה בריטיים
קטגוריה:BBC: תוכניות וסדרות
קטגוריה:סרטים מבוססי מחזות מאת ויליאם שייקספיר
קטגוריה:סרטי 2016
קטגוריה:סרטים באנגלית
רב אהרן

רב אהרן היה אמורא מהדור השישי, שמופיע בשני מקומות בש"ס, בשניהם כמביא מקור בתשובה להתלבטותו של רבינא.

== תורתו ==
* במסכת בבא קמא מסתפק רבינא מה דינו של אדם שגזל גיורת שאין לה יורשים ומתה, רב אהרן פושט את ספקו של רבינא ומשיב שחייב לשלם לכהן את הגזילה שגזל מהגיורת.
* במסכת מנחות מסתפק רבינא האם כהן שאכל מהאימורים עובר על לאו של "(וְכָל מִנְחַת כֹּהֵן) כָּלִיל תִּהְיֶה לֹא תֵאָכֵל", כמו בזר שאוכל מנחת כהן? ועל כך מוכיח לו רב אהרן מברייתא בשם רבי אליעזר שאכן עובר על הלאו.

==קישורים חיצוניים==
* 
* 
==הערות שוליים==

קטגוריה:הדור השישי לאמוראי בבל
קרחון מקלארי

קרחון מקלארי או קרחון מק'קלארי (באנגלית: McClary Glacier) הוא קרחון בחוף המערבי של ארץ גרהאם שבאנטארקטיקה. 

אורכו של הקרחון 19 קילומטרים ורוחבו 4 קילומטרים. 

הקרחון זורם לאורך צידו הצפוני של רכס באטסון, ונשפך לתוך מפרץ מרגריט, בין כף קלאמט ואיי דבנהאם. 

גובהו של הקרחון 733 מטרים מעל פני הים.

== היסטוריה ==
=== גילוי הקרחון ===
הקרחון נסקר ומופה לראשונה על ידי המשלחת הבריטית אל ארץ גרהאם, אשר חקרה את האזור בעונת המחקר 1937–1936; ומופה בשנית על ידי סקר שטחי חסות איי פוקלנד בין השנים 1950–1946. 

=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים של בריטניה. 

הקרחון נקרא על שם ג'ורג' ב. מקלארי (George B. McClary), אביו של נלסון מקלארי (Nelson McClary), שהיה מלח בספינה פורט אוף בומונט (Port of Beaumont), במשלחת רון לחקר אנטארקטיקה בעונת המחקר 1948–1947.

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=mLHtBgAAQBAJ&pg=PT73&lpg=PT73&dq=%22McClary+Glacier%22&source=bl&ots=8ICmVIw-Si&sig=ACfU3U1fRsCwhpM66L_vmv673mQPtw3pow&hl=en&sa=X&ved=2ahUKEwiPr9P-0a_hAhVkx4UKHYVwDyw4ChDoATAAegQIBxAB#v=onepage&q=%22McClary%20Glacier%22&f=false Antarctic Peninsula - Mountaineering in Antarctica: Travel Guide] </div>

<div class="mw-content-ltr">• CHRISTOPH SCHNEIDER, [https://www.igsoc.org:8080/annals/27/igs_annals_vol27_year1998_pg623-627.pdf Monitoring climate variability on the Antarctic Peninsula by means of observations of the snow cover], Annals of Glaciology 27 1998, P 624 </div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9649 קרחון מקלארי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110071 קרחון מקלארי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9238&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מקלארי] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25621234 מפת אזור קרחון מקלארי]

== הערות שוליים ==

מקלארי
מקלארי
נטלי שוחט

נטלי (בן אקסס) שוחט (נולדה ב-28 באוגוסט 1967) היא סופרת, עורכת לשון ובלוגרית ישראלית.

==קורות חיים==
נטלי שוחט נולדה והתחנכה בעיר רמת גן. למדה בבית הספר התיכון בליך. בצה"ל שירתה כקצינת מטה. ב-1988 למדה לתואר ראשון במדעי המדינה ובהיסטוריה כללית. לתואר שני למדה מידענות. ב-1989 נישאה לרונן שוחט.

==ספרים וקריירה==
ההתמודדויות הרבות עם מצבה הבריאותי הביאו עמן את הצורך הדוחק והמרפא לכתוב. נטלי החלה לכתוב
בלוג בשם "חייבת ללדת סיפורים". כמו כן, במקביל, במקום עבודתה בארכיון צה"ל יזמה את פתיחתו של הבלוג "מאוצרות ארכיון צה"ל" שבו תיעוד ממסמכי ארכיון צה"ל הפתוחים לציבור. כמו כן, כתבה בבלוג בתחום הטיולים ובו פרסמה המלצות על טיולים בישראל ובעולם. בנוסף, כתבה במהלך השנים 2003–2004 במדור 'יחסים' בעיתון האינטרנטי "מגפון". לצד כל אלה, שימשה כתבת בעיתון האגפי באגף התקשוב, משרד הביטחון עד פרישתה לגמלאות. ב-2010 החלה ללמוד עריכת לשון ותוכן בשפה העברית במכללת בית ברל, ומאז ערכה למעלה מ-30 כותרים של ספרי מקור בעברית, לצד ספרות מתורגמת מאנגלית ומגרמנית – פרוזה, ספרי עיון והעצמה אישית.

==ספריה==
* מסיבה בעיר העיגולים (הוצאת סער, 2006).
* בלבולי חיות (רימונים הוצאה לאור, 2011).
* סגורות – הכמיהה לאימהות: תשעה עשר סיפורים, משאת נפש אחת (הוצאת רב מכר, 2017 – תורגם לאנגלית).
* החברה של אנה – בלוג של נערת בת מצווה (הוצאת רב מכר, 2017 – תורגם לאנגלית).

== קישורים חיצוניים ==
* [https://simania.co.il/authorDetails.php?itemId=118252 דף הסופר של נטלי שוחט] באתר סימניה
* [https://www.amazon.com/Nataly-Shohat/e/B075MZP12K דף הסופר של נטלי שוחט] באתר אמזון
* 
* שירה קורן, [http://www.kolhazman.co.il/293753 חייה המאתגרים של נטלי שוחט שמשו עבורה כהשראה לספרה החדש], באתר כל הזמן, 30 באפריל 2018
* [https://103fm.maariv.co.il/programs/media.aspx?ZrqvnVq=HGEEKE&c41t4nzVQ=I&gntVQ=GIIDJ אני לא כל כך אוהבת לכתוב על עצמי], רדיו 103fm, אבי כץ 09.06.2018
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:סופרות השואה
קטגוריה:בוגרות תיכון בליך
קטגוריה:בוגרי תיכון בליך
קטגוריה:בלוגריות ישראליות
קטגוריה:ישראליות שנולדו ב-1967
קטגוריה:ישראלים שנולדו ב-1967
עוגת תפוחים יהודית

עוגת תפוחים יהודית (באנגלית: Jewish apple cake) היא עוגה דחוסה המכילה רסק תפוחי עץ ונמכרת בעיקר בפנסילבניה שבארצות הברית. תפוחי העץ (או לפי גרסה ישראלית חבושים) נפוצים במטבח האשכנזי ומהווים חלק מהמסורת היהודית של ראש השנה. מאחר שהעוגה אינה חלבית ניתן להגיש אותה בחגים לצד כל מאכל המכיל בשר וכך הכשרות נשמרת ולא נאכל בשר בחלב.

לפי הסברות מקור העוגה הוא מן הקהילות היהודיות בפולין. שלא כמו עם רוב העוגות האמריקאיות, את העוגה מכינים עם שמן ירקות ולא עם חמאה. השימוש בשמן שוב נועד כדי לא להפוך את העוגה לחלבית ולא ליצור קושי בשמירת כשרות בארוחות. כמו כן, עקב השימוש בשמן העוגה מוגשת בעיקר גם בחג החנוכה.

==הערות שוליים==

תפוחים יהודית
קטגוריה:המטבח האשכנזי
קטגוריה:מאכלי תפוחים
גולופ

גולופ (בהונגרית: Golop) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית גולופ נמצאת בירידה כבר שנים רבות מ-703 תושבים בשנת 1990 עד 539 תושבים בשנת 2018 (ירידה של מעל 20%).

{| class="wikitable"
! שנה
! כמות יהודים
! כלל האוכלוסייה
|-
|1840
|86
|
|-
|1880
|17
|592
|-
|1910
|19
|
|-
|1920
|17
|
|-
|1930
|11
|
|-
|1941
|9
|966
|-
|}

==קישורים חיצוניים==
* 

* [http://www.ksh.hu/apps/hntr.telepules?p_lang=EN&p_id=13134 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
עוגת דובדבנים

עוגת דובדבנים היא עוגה בריטית מסורתית. העוגה מורכבת מדובדבנים מסוכרים המופיעים גם בתוך עוגת מדיירה ספוגית.

בעוגת הדובדבנים נעשה שימוש בדובדבנים מסוכרים מכיוון שהלחות בתוך דובדבנים טריים גורמת להם לשקוע לתחתית העוגה, דבר המוביל לעיוות המבנה שלה. הדובדבנים בדרך כלל מחולקים לחצאים או לרבעים, ולאחר מכן הם נשטפים ומקומחים כדי לסייע במניעת שקיעתם בתוך העוגה.

עוגות שבתוכן דובדבנים נמצאות גם במטבחים רבים אחרים.

==ראו גם==
* עוגת היער השחור

==קישורים חיצוניים==

==הערות שוליים==

דובדבנים
קטגוריה:המטבח הבריטי
קטגוריה:המטבח הבריטי: קינוחים
משבריסטית

משבריסטית (באנגלית: Flack) היא סדרת טלוויזיה אמריקאית-בריטית מסוגת דרמה קומית, המספרת על דמותה של רובין, בכיכובה של אנה פקווין, יחצ"נית אמריקאית המתגוררת בלונדון.

עונתה הראשונה של הסדרה עלתה לשידור ב-21 בפברואר 2019, והיא כוללת שישה פרקים בני שעה. הסדרה חודשה לעונה שנייה ב-2 באוגוסט 2019. 

בישראל, הסדרה עלתה לשידור ב-10 באפריל 2019 בערוץ Yes London וגם בסלקום TV. 

==תקציר העלילה==
הסדרה מספרת על רובין, מנהלת יחסי ציבור אמריקאית המתגוררת בלונדון, שבמסגרת תפקידה צריכה להבין איך להוציא את המיטב מסיטואציות רעות ומביכות של לקוחותיה ולהצליח איכשהו לצאת ללא פגע. רובין מתמחה בפינוי הבלגן המונומנטלי שנגרם על ידי לקוחותיה האומללים והאנוכיים, אך למרבה האירוניה, אף על פי שהיא מצליחה היטב בעבודתה, את חייה שלה רובין לא מצליחה לנהל כראוי.

==צוות השחקנים==
===דמויות ראשיות===
* אנה פקווין - רובין
* סופי אוקונדו - קרוליין
* גווינביר אנג'לסון - רות
* לידיה וילסון - איב
* רבקה בנסון - מלודי
* ארינזה קן - סאם
* מארק וורן - טום
* רופוס ג'ונס - מארק
* אנדרו לונג - קרייג
===דמויות משניות===
* בראדלי ויטפורד - קאלוין קופר
* מקס ביזלי - אנתוני אנדרסון
* אלן דייוויס - דן פרוקטור
* רבקה רוט - אלי גרייג
* אמנדה אבינגטון - אלקסה
* קתרין קלי - ברוק לאב-וולס

==פרקים==
{|class="wikitable" align="center" style="font-size: 100%;" border="2" cellpadding="4" background: #0160bc
|-
! style="background:black;"| <font color="fffff"> מספר פרק
! style="background:black;"| <font color="fffff"> שם הפרק בעברית
! style="background:black;"| <font color="fffff"> בימוי
! style="background:black;"| <font color="fffff"> כתיבה
! style="background:black;"| <font color="fffff"> תאריך שידור מקורי
|-
| 1 || אנתוני || rowspan="3" |פיטר קטניאו || rowspan="6" |אוליבר לורנס || 21 בפברואר 2019
|-
| 2 || סאמר || 28 בפברואר 2019
|-
| 3 || דן || 7 במרץ 2019
|-
| 4 || ברוק || rowspan="3" |ג'ורג' קיין || 14 במרץ 2019
|-
| 5 || רודני || 21 במרץ 2019
|-
| 6 || פטריק || 28 במרץ 2019
|}

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה אמריקאיות
קטגוריה:סדרות דרמה בריטיות
קטגוריה:דרמות קומיות אמריקאיות
ליס טאפו

ליס טאפו (באסטונית: Liis Tappo; נולדה ב-2 בינואר 1970) היא שחקנית אסטונית.

== ביוגרפיה ==
טאפו נולדה בטרטו וב-1990 זכתה בתואר מיס אסטוניה.

היא גם זכתה בתחרות מיס הים הבלטי והייתה נציגת אסטוניה בתחרויות מיס אירופה ומיס גלוב (Miss Globe).

ב-1992 שיחקה בתפקיד הראשי בסרט "אלה אותיות האהבה הישנות" (Need vanad armastuskirjad) שהוצע על ידי אסטוניה לפרס האוסקר בקטגוריית הסרט הזר הטוב ביותר.

ב-2006 החלה לשמש כחברה ב"מפלגת המרכז האסטונית" (Eesti Keskerakond) והביעה את תוכניותיה לקידום המדיניות הסוציאלית במדינה את ערכי המשפחה, היא גם הייתה מועמדת לשמש כחברה בפרלמנט אך לא זכתה במספר קולות שעובר את אחוז החסימה.

בשנת 2012 השתתפה בתוכנית המציאות "רוקדים על הקרח".

היא יושבת ראש הקרן לזכר איינו יארבסו (Aino Järvesoo) שהיה אתנוגרף אסטוני.

היא נשואה ולה ארבעה ילדים.

== קישורים חיצוניים ==
* 

==הערות שוליים==

קטגוריה:שחקניות קולנוע וטלוויזיה אסטוניות
קטגוריה:זוכות מיס אסטוניה
קטגוריה:זוכות מיס הים הבלטי
קטגוריה:משתתפות בתחרות מיס אירופה
קטגוריה:ילידות 1970
קטגוריה:ילידי 1970
שימיאן

שימיאן (ברומנית: Șimian) הוא אי בנהר הדנובה, בדרום מערב רומניה, בקרבת הגבול עם סרביה.

שטח האי הוא כחצי קילומטר רבוע והוא שימש לצורכי העברת הצלה של מבנים וקברים מהאי אדה קלה לפני הצפתו לצורכי הקמת אגם צבירה עבור תחנות הכוח ההידרו-חשמליות של שערי הברזל.

על בסיס ממצאים ארכאולוגיים נקבע שבאי התקיימה התיישבות אנושית כבר בתקופה הנאוליתית. בעת בניית גשר טראיאנוס שימש האי בסיס ליצירת סכרים.

באי שורר אקלים ים-תיכוני, להבדיל מרומניה עצמה וזה מאפשר קיומם של צמחים, שלא גדלים ברומניה.

==הערות שוליים==

קטגוריה:רומניה: איים
קטגוריה:דנובה: איים
קטגוריה:רומניה: איים לא מיושבים
קוזימה פון בונין

קוזימה פון בונין (בגרמנית: Cosima von Bonin; נולדה בשנת 1962) היא אמנית עכשווית רב תחומית גרמניה. קוזימה עוסקת, בין היתר, ביצירות טקסטיל, פיסול, יצירות סאונד, סרטים ומיצגים. את השראתה היא שואבת מהתרבות האינטלקטואלית, האמנותית והמוזיקלית מהשכונה בה היא חיה ועובדת, בעיר קלן.

== ביוגרפיה ==
קוזימה פון בונין נולדה במומבסה, קניה. כשהייתה בת שש חזרה משפחתה לאוסטריה. פון בונין סיימה את לימודיה באוניברסיטת המבורג לאמנות. בעבודתה המשמעותית הראשונה כסטודנטית, שבה שיתפה פעולה עם יוזף שטראו, הציגה את עצמה בחלון של גלריה בהמבורג, בשנת 1990.

=== קריירה ===
פון בונין מעלה את הקשר בין יצירות אמנות לבין עולם האופנה, המוזיקה, האדריכלות ותחומים נוספים. היא בוחנת את תפקידה כאמנית ועל כן לעיתים קרובות היא מתמקדת ביצירה אמנותית קולקטיבית, הכוללת שיתופי פעולה עם אמנים אחרים; יוזמת מסיבות, הופעות די ג'יי, מופעים מוזיקליים ותערוכות וידאו ואודיו. התערוכות של פון בונין הן בעלות אופי חולף שנועד לדחות את הרעיון הקלאסי של האמן–היוצר היחיד.
==תערוכות==

=== תערוכות יחיד נבחרות ===
mumok, וינה]]
*Cosima von Bonin: Roger and Out, המוזיאון לאמנות עכשווית, לוס אנג'לס :2008)
*The Fatigue Empire, [Kunsthaus Bregenz] :2010)
*Cosima von Bonin, מוזיאון לאמנות מילדרד ליין קמפר :2011)
*Hippies use side door, :2014-2015)
*2019: אוקיינוס וקפאין, מגזין III, תל אביב יפו

=== תערוכות קבוצתיות נבחרות ===
*דוקמנטה 12 :2007
*Home Sweet Home, [Deichtorhallen] :1997)
*First Graz Fan Fest :1995
*Glockengeschrei nach Deutz - das Beste aller Seiten) The Bell Screams Towards Deutz - the Best of all Sides :1996)

== אוספים ציבוריים ==
האמנות של פון בונין נמצאת במספר אוספים ציבוריים וביניהם:
*מוזיאון לאמנות מודרנית, MoMA.
*מוזיאון סטיידלק אמסטרדם.
*מוזיאון לאמנות עכשווית, לוס אנג'לס.
*מוזיאון טייט בריטניה
*מוזיאון לאמנות חדשה, קרלסרוהה גרמניה

== קישורים חיצוניים ==

== הערות שוליים ==

קטגוריה:אמניות
קטגוריה:אמנים
קטגוריה:אמנים גרמנים
קטגוריה:גרמניות שנולדו ב-1962
קטגוריה:גרמנים שנולדו ב-1962
אלפא רומיאו GT

אלפא רומיאו GT (באיטלקית: Alfa Romeo GT) היא מכונית קופה המוגדרת כמכונית קומפקטית מתוצרת יצרנית הרכב האיטלקית אלפא רומיאו אשר יוצרה בין השנים 2003–2010.

==אלפא רומיאו GT==

* "אלפא רומיאו GT" הוצגה לראשונה בתערוכת המכוניות הבינלאומית בז'נבה במרץ 2003.
* 2 דלתות.
* 5 נוסעים.
* מנועים: מנועי בנזין, מנועי דלק.
* מנוע הנעה קדמית.
* קיבולת מכל דלק - 63 ליטר.
* קוטר סיבוב מינימלי - 11.5 מטר.
===דגמים "אלפא רומיאו GT"===
* "1.8 TS".
* "2.0 JTS".
* "3.2 V6".
* "1.9 JTDm".

===מנועים===
מנועי בנזין
* 1,747 סמ"ק המפיק 140 כ"ס ב-6,500 סל"ד.
* 1,970 סמ"ק המפיק 165 כ"ס ב-6,400 סל"ד.
* 3,179 סמ"ק המפיק 240 כ"ס ב-6,200 סל"ד.
מנועי טורבו דיזל
* 1,910 סמ"ק המפיק 150 כ"ס ב-4,000 סל"ד (מנוע "1.9 JTD 16v").
* 1,910 סמ"ק המפיק 170 כ"ס ב-3,750 סל"ד (מנוע "1.9 JTD 16v QV")

===תאוצות===
* תאוצה בין 0-100 קמ"ש היא 10.6 שניות (מנוע 1.8 ליטר (מנוע בנזין)).
* תאוצה בין 0-100 קמ"ש היא 8.7 שניות (מנוע 2.0 ליטר (מנוע בנזין)).
* תאוצה בין 0-100 קמ"ש היא 6.7 שניות (מנוע 3.2 ליטר (מנוע בנזין)).
* תאוצה בין 0-100 קמ"ש היא 9.2 שניות (מנוע 1.9 ליטר המפיק 150 כ"ס (מנוע טורבו דיזל).
* תאוצה בין 0-100 קמ"ש היא 8.2 שניות (מנוע 1.9 ליטר המפיק 170 כ"ס (מנוע טורבו דיזל).

== תמונות ==
<gallery mode="packed" heights="100">
קובץ:Gtrunout.jpg | "אלפא רומיאו GT" 
קובץ:Alfa Romeo GT 1.8 TS 16V Progression – Seitenansicht, 3. Juli 2011, Essen.jpg | "אלפא רומיאו GT" דגם "TS" 
קובץ:Alfa GT 20090801 rear.JPG | "אלפא רומיאו GT" 
קובץ:Alfa GT Side.jpg | "אלפא רומיאו GT" 
קובץ:Alfa Romeo GT front 20080228.jpg | "אלפא רומיאו GT" 
קובץ:Alfa GT rear.jpg | "אלפא רומיאו GT" 
קובץ:Alfa4kf8.jpg | "אלפא רומיאו GT" 
</gallery>

==ראו גם==
* אלפא רומיאו
* אלפא רומיאו 147
* אלפא רומיאו אלפאסוד ספרינט
==קישורים חיצוניים==

* 

==הערות שוליים==

קטגוריה:מכוניות קופה
GT
קטגוריה:דגמי מכוניות שהושקו ב-2003
קטגוריה:כלי רכב איטלקיים
מתלוצץ עם רופאיו

מִתְלוֹצֵץ עִם רוֹפְאָיו הוא ביטוי הומוריסטי בעברית ישראלית המשמש לתאר אדם העובר טיפול רפואי ומצבו אינו קשה מדי.

== הביטוי ==
מקובל שהביטוי נטבע לראשונה (לעיתים בצורה "התבדח עם רופאיו") ביחס למנחם בגין, אשר במהלך כהונתו כראש ממשלה (1977–1983) אושפז בבתי חולים מספר פעמים.

לאורך השנים נעשה שימוש בביטוי ביחס למנהיגים במטרה להמחיש לציבור כי מצבם הרפואי הוא טוב. נטען כי יש חיוניות בביטוי כדי להרגיע את האווירה, זאת מפני שעצם המעבר לשימוש בקלישאות, מלמד כי ההתפתחויות הדרמטיות הגיעו לכדי סיום. כן, הביטוי מהווה סימן ראשון לכך שהשגרה הישנה והטובה חוזרת לחיים.

שימוש מוכר בביטוי נעשה באוקטובר 2004, כאשר מוחמד רשיד, עוזרו של יאסר ערפאת, אמר עליו כי הוא יצא ממיטתו הבוקר, התלוצץ עם רופאיו ואף כבר הספיק לקרוא בקוראן. על אף האמור, ערפאת מת שבוע וחצי אחר כך.

בדצמבר 2005 השתמשה התקשורת בביטוי במהלך אשפוזו הראשון של ראש הממשלה, אריאל שרון. בסמוך לאחר האשפוז החלו כלי התקשורת לדווח כי שרון מתלוצץ עם רופאיו, וזאת באמצעות הדלפות ממספר מקורות שונים, דיווח שאושר לבסוף על ידי פרופ' בולק גולדמן, רופאו האישי של ראש הממשלה, שיצא אל העיתונאים בשעת ערב מאוחרת ואמר את הביטוי בפני המצלמות.

לימים הפך הביטוי לקלישאה ונאמר בהומור.

דוגמאות נוספות לשימוש בביטוי בהומור על ידי התקשורת היו ב-2010 ביחס לצנתור לב שעבר ביל קלינטון, וב-2013 ביחס לאשפוז קצר של ראש הממשלה בנימין נתניהו.

== קישורים חיצוניים ==
* [https://www.safa-ivrit.org/exp-abc/mem/מתלוצץ+עם+רופאיו?term=מתלוצץ+עם+רופאיו&l=mem מתלוצץ עם רופאיו], מילון השפה העברית
* 

== הערות שוליים ==

קטגוריה:ניבים וביטויים ישראליים
קטגוריה:ביטויים פוליטיים ישראליים
קטגוריה:רפואה
תקופת ראיווה

מזכיר הקבינט [[יושיהידה סוגה מכריז על תקופת ראיווה]]
תקופת רֶאִיוָוה (ביפנית: 令和時代) הוא שמה של תקופת השנים הנוכחית ביפן. תקופה זו החלה ב-1 במאי 2019, ביום עלייתו של יורש העצר נארוהיטו לכס החרצית, והכתרתו לקיסר יפן.

הקיסר הקודם אקיהיטו, אביו של הקיסר הנוכחי, ירד מכס הקיסרות ב-30 באפריל 2019, ובכך הסתיימה תקופת הייסי. שנת 2019 היא שנת 31 לתקופת הייסי עד 30 באפריל 2019, ומ-1 במאי 2019, החלה שנת 1 של תקופת ראיווה.

==רקע==
===בחירת השם===
ועדה בת תשעה חברים הייתה אמונה על הכנת רשימת שמות מתאימים לתקופה, ולאחר מכן בחרה ממשלת יפן את שם התקופה מתוך הרשימה.

===מקור השם ומשמעותו===
מקור הקאנג'י של שם התקופה הוא במאניושו, אנתולוגיית שירה יפנית מהמאה ה-8 (תקופת נארה). השיר המדובר עוסק בצפייה בפריחת השזיף:

הטקסט המקורי בקאנבון:
<div class="mw-content-ltr">于時、初春令月、氣淑風和、梅披鏡前之粉、蘭薫珮後之香。</div>

תרגום ליפנית קלאסית:
<div class="mw-content-ltr">時に、初春の令月にして、気淑く風和ぎ、梅は鏡前の粉を披き、蘭は珮後の香を薫す。</div>

תעתיק לאנגלית:
<div class="mw-content-ltr">toki ni、shoshun no reigetsu nisite ki yo ku kaze yawara gi、 ume wa kyōzen no ko o hira ki、 ran wa haigo no kō o kaora su.</div>

תרגום לעברית:
"העת היא הירח הנפלא ("ראי") של ראשית האביב, כאשר האוויר צלול והרוח היא משב עדין ("וה"), כאשר השזיף מלבין בפריחתו כאבקה שהיפהפייה מורחת מול המראה, וכאשר ניחוח הסחלב הוא כשל בושם."

אחד התרגומים לצירוף הקאנג'י ראיווה הוא "הרמוניה נפלאה" או "שלום נפלא". עם זאת, המשמעות של הקאנג'י 令 כיום היא "חוק, סדר, פקודה", ולא "נפלא", דבר שעשוי להוביל לפירוש הצירוף כ"סדר הרמוני".

{| border=1 cellpadding=0 cellspacing=0 align=center
|- bgcolor=#CCCCCC
! ראיווה !! 1
|-
| גרגוריאני || 2019
|}

==קישורים חיצוניים==

<div class="mw-content-ltr">
* [https://www.reuters.com/article/us-japan-emperor-idUSKCN1RD13X New Japanese imperial era 'Reiwa' takes name from ancient poetry], Reuters, April 1, 2019.
</div>
==הערות שוליים==

ראיווה
פרוטוסטגיים

פרוטוסטגיים (שם מדעי: Protostegidae) היא משפחה של צבים ימיים נכחדים אשר חיו בתור הקרטיקון שבעידן המזוזואיקון מלפני 120 מיליון שנה ונכחדו לחלוטין עם הכחדת הקרטיקון הגדולה לפני 66 מיליון שנה. המאובנים נמצאו ברחבי חופי ימים שונים ובעיקר לחופיו הקדומים של הים הפנימי המערבי שבמרכז אמריקה הצפונית.

צבי ים בני משפחה זו היו קרוביהם של הצב הגילדי שהוא הגדול מבין הצבים החיים. עם זאת הוא היה קטן בהרבה מחלק מהמינים שהגדול ביניהם, הארכלון הגיע לאורך 4.5 מטרים ולמשקל של 2,200 ק"ג והיה הגדול שבכל הצבים מעולם. הם היו בעלי שריון שטוח מעט, מותאם לצלילה עמוקה והיו בעלי סנפירים גדולים ששימשו אותם לשחייה מהירה במים אך גרמו להם להיות מגושמים ביבשה, כך שאולי הם לא עלו ליבשה למעט לרבייה.

מיני צבים אלה ניזונו מצדפות גדולות וממדוזות במעמקים. הם עצמם שימשו למזון מרות גודלם לכרישי ענק כמו הקריטוקסירינה ולמוסזאוריים ששלטו בתקופתם בימים.

==סוגים==
* ארכלון (Archelon)
* Atlantochelys
* Calcarichelys
* Chelosphargis
* Cratochelone
* Desmatochelys
* נוטוצ'לון (Notochelone)
* פרוטוסטגה (Protostega)
* Rhinochelys
* Santanachelys
* Terlinguachelys
* נאומטוארתרוס (Pneumatoarthrus)

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1872
קטגוריה:טקסונים שתוארו בידי אדוארד דרינקר קופ
אלפא רומיאו 40A

אלפא רומיאו 40A (באיטלקית: Alfa Romeo 40A) הוא אוטובוס מתוצרת יצרנית הרכב האיטלקית אלפא רומיאו שיוצר בין השנים 1932–1934.

דגמי "אלפא רומיאו 40A" הופעלו ברומא, באמצעות חברת התחבורה העירונית ציבורית "ATAC Rome" ובמילאנו באמצעות חברת התחבורה הציבורית "ATM Milan" .

בתקופת מלחמת העולם השנייה בין השנים 1940–1943 הופעלו דגמי "אלפא רומיאו 40A" ברומא.

==אלפא רומיאו 40A==

* 2 דלתות כניסה.
* מדרגה.
* 14 מושבים.
* מנוע קדמי.
* מערכת היגוי - משמאל.
===גרסאות "אלפא רומיאו 40A"===
* גרסה ראשונה - 40 נוסעים.
* גרסה שנייה - 70 נוסעים.

===דגמים===
* "Alfa R. 40-N".
* "Alfa R. 40-NA".

==ראו גם==
* אלפא רומיאו 85A 
* אלפא רומיאו 110A 
* אלפא רומיאו 140A

==קישורים חיצוניים==

==הערות שוליים==

40A
קטגוריה:כלי רכב שהושקו ב-1932
קטגוריה:כלי רכב איטלקיים
מרלוס פלויטסמה

מריה לואיז קלרה אלברטין פלויטסמה (בהולנדית: Maria Louise Clara Albertine Fluitsma; נולדה ב-12 בדצמבר 1946) הידועה כמרלוס פלויטסמה היא שחקנית הולנדית.

==ביוגרפיה==
פלויטסמה נולדה וגדלה במחוז חלדרלנד לאב שהיה מורה. היא למדה באקדמיה למשחק במאסטריכט.

ב-1970 גילמה את תפקיד ויולה בסרט "Wat u maar wilt" המבוסס על המחזה הלילה השנים עשר של ויליאם שייקספיר.

מ-1978 ועד 1980 הייתה שופטת בשעשועון הטלוויזיה לילדים "Klassewerk", שבו התחרו בתי ספר ביניהם במשימות שונות.

היא הנחתה את אירוויזיון 1980 בשידור מהאג.

מ-1981 ועד 1982 שיחקה בסדרה "De Fabriek" המתרחשת במפעל לסוכר באזור כפרי בהולנד.

ב-1985 שיחקה באחד התפקידים הראשיים בסרט המתח "De prooi".

ב-1988 וב-1991 שיחקה בשלושה פרקים של הסדרה הרפואית "Medisch Centrum West"

מ-1990 ועד 1991 שיחקה באופרת הסבון "Goede tijden, slechte tijden".

היא גם הופיעה במגוון הפקות בתיאטרון ובהן לה מנדראגולה.

== חיים אישיים ==
מ-1972 ועד 1993 הייתה נשואה לשחקן הרמן ואן וין ונולדו להם שני ילדים.

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה הולנדיות
קטגוריה:מנחי האירוויזיון בהולנד
קטגוריה:הולנדיות שנולדו ב-1946
קטגוריה:הולנדים שנולדו ב-1946
Si tout s'arrête (It's a Heartache)

הוא סינגל שהוקלט על ידי הזמרת-יוצרת הולשית בוני טיילר, ביחד עם הזמרת קארין אנטון. השיר יצא לאור ב-7 ביוני 2004, כסינגל השני והאחרון מתוך אלבומה הארבעה עשר, Simply Believe.

השיר הגיע למקום השביעי במצעד שבפלנדריה.

== רקע וכתיבה ==
השיר נכתב על ידי רוני סקוט וסטיב וולף והופק על ידי דייוויד מקיי. גרסה זו היא גרסה בשפה הצרפתית של הלהיט "It's a Heartache", של טיילר אשר יצא לאור בנובמבר 1977, כסינגל השני מתוך אלבומה השני, Natural Force.

בשנת 2004, יצא אלבומה הארבעה עשר של טיילר, Simply Believe. טיילר החליטה כי הסינגל הראשון מהאלבום יהיה גרסה מחודשת בצרפתית של השיר "Total Eclipse of the Heart", וכי הסינגל השני מתוכו יהיה גרסה מחודשת בצרפתית של השיר "It's a Heartache".

== מיקומי שיא ==

== קישורים חיצוניים ==
* [https://www.youtube.com/watch?v=b0fM_MiadN8 הקלטת השיר ] באתר יוטיוב

==הערות שוליים==

קטגוריה:שירי בוני טיילר
קטגוריה:שירים בצרפתית
קטגוריה:שירים שנכתבו על ידי רוני סקוט
I Believe in Your Sweet Love

I Believe in Your Sweet Love (בעברית: אני מאמינה באהבה המתוקה שלך) הוא סינגל שהוקלט על ידי הזמרת-יוצרת הוולשית בוני טיילר. השיר יצא לאור ב-7 באוקטובר 1979, כסינגל הראשון והפותח מתוך אלבומה הרביעי, Goodbye to the Island.

עם יציאתו נכנס השיר אל המקום ה-27 במצעד השירים העכשוויים של קנדה. כמו כן, ה-Record Mirror הכריז עליו כ"סינגל השבוע" לאחר יציאתו.

== רקע וכתיבה ==
השיר נכתב על ידי רוני סקוט וסטיב וולף והופק על ידי יו מרפי, וולף וסקוט. האלבום Goodbye to the Island, הוקלט כבר בשנים 1980–1981, ולבסוף יצא לאור בתחילת 1981. עם יציאת האלבום, יצא הסינגל הראשון מתוכו "I Believe in Your Sweet Love".

בהמשך, יצאו אחרי סינגל זה שלושה נוספים; "Sitting on the Edge of the Ocean", "I'm Just a Woman" ו-"Goodbye to the Island".

== מיקומי שיא (1979-1980) ==
{| class="wikitable"
!מצעד !! מקום שיא
|-
|הולנד
|15
|-
|ארה״ב
|138
|-
|קנדה
|27
|}

== קישורים חיצוניים ==

==הערות שוליים==

קטגוריה:שירי בוני טיילר
קטגוריה:שירים באנגלית
קטגוריה:שירים שנכתבו על ידי רוני סקוט
צומת אלונים

צומת אלונים הוא צומת במערב עמק יזרעאל, על כביש 75, בין רמת ישי לקריית טבעון.
הצומת שבנוי כצומת T מוביל אל היישובים אלוני אבא, בית לחם הגלילית וקיבוץ אלונים, שהצומת קרוי על שמו. מן הצומת ניתן להגיע גם אל היישוב בסמת טבעון.

בעקבות הקמת מחלף ישי הוסר הצורך במעבר דרך צומת אלונים, לנוסעים בכביש 77 לכיוון יקנעם.

סמוך לצומת ניצב המתחם המסחרי "חוצות אלונים", אשר היווה מקום עצירה לרענון עבור קווי תחבורה ציבורית בישראל הנוסעים מהצפון הרחוק לתל אביב-יפו.

==הערות שוליים==

אלונים
קטגוריה:אלונים
Faster Than the Speed of Night (שיר)

Faster Than the Speed of Night (בעברית: מהיר ממהירות הלילה) הוא סינגל שהוקלט על ידי הזמרת-יוצרת הולשית בוני טיילר. השיר יצא לאור ב-29 באפריל 1983, כסינגל השני מתוך אלבומה החמישי, Faster Than the Speed of Night.

השיר הגיע למקום ה-9 במצעד שבנורווגיה, וה-17 במצעד שבאירלנד.

== רקע וכתיבה ==
השיר נכתב על ידי ג'ים סטיינמן והופק על ידי ג'ון יאנסן וסטיינמן גם כן. בשנת 1983, הוציאה טיילר את אלבומה החמישי, Faster Than the Speed of Night. הסינגל הראשון מתוכו "Total Eclipse of the Heart", הפך לאחד מהשירים המצליחים בהיסטוריה, ואף כבש את פסגת מצעד הבילבורד הוט 100.

בהמשך, יצא אחריו סינגל שזה, שתיפקד גם כשיר הנושא מתוך האלבום.

== מיקומי שיא ==

== קישורים חיצוניים ==

==הערות שוליים==

קטגוריה:שירי בוני טיילר
קטגוריה:שירים באנגלית
קטגוריה:שירים על לילות
קטגוריה:סינגלים בהוצאת קולומביה רקורדס
ברהים דיאס

ברהים עבד-אלקאדר דיאס (בספרדית: Brahim Abdelkader Díaz; נולד ב-3 באוגוסט 1999) הוא כדורגלן ספרדי ממוצא מרוקאי, המשחק בעמדת הקשר התקפי בריאל מדריד מהלה ליגה ובנבחרת מרוקו בכדורגל.

==קריירת מועדונים==
===מנצ'סטר סיטי===
דיאס נולד במאלגה שבספרד, לאב מרוקאי ולאם ספרדייה. החל את הקריירה שלו במועדון הנוער של מאלגה לפני שעבר למנצ'סטר סיטי בגיל 16 בעבור 200 אלף פאונד. ב-27 ביולי 2017 ערך ברהים את ההופעה הראשונה שלו בטורניר ידידות, כשנכנס כמחליף נגד ריאל מדריד בגביע האלופות הבינלאומי וכבש את שער הבכורה שלו.

ב-21 בנובמבר 2017 ערך את הופעתו הראשונה בליגת האלופות נגד פיינורד.

===ריאל מדריד===
ב-6 בינואר 2019 עבר לריאל מדריד עבור 17 מיליון יורו, לחוזה עד 2025. הוא ערך את הופעת הבכורה שלו עבור ריאל מדריד כבר ב-9 בינואר 2019 במשחק נגד לגנס, במסגרת גביע המלך. ב-31 במרץ 2019, במשחק של ריאל מדריד נגד וסקה, בישל את שערו הראשון לאיסקו.

ב-12 במאי 2019 כבש את שערו הראשון במדי ריאל מדריד בהפסד הליגה 1–3 לריאל סוסיאדד.

ב-22 בינואר 2020, כבש ברהים את שער הבכורה שלו בגביע המלך לאחר שכבש מבישול של מרסלו, במשחק הגביע מול אוניוניסטס.

=== ההשאלה למילאן ===
ב-4 בספטמבר 2020 הושאל בראים לקבוצה האיטלקית מילאן. ב-27 בספטמבר כבר כבש את שער הבכורה שלו בניצחון על קרוטונה מהליגה האיטלקית.

בסוף אותה עונה הושאל בראים לשנתיים נוספת עם אופציית רכישה. ב-15 בספטמבר 2021 כבש את שער ליגת האלופות הראשון שלו אי פעם נגד ליברפול במהלך ההפסד של קבוצתו 2–3 כחלק משלב הבתים.

בסוף אותה עונה היה שותף דיאז לזכייה ההיסטורית של מילאן באליפות לאחר כ-10 שנות בצורת.

בעונת 2022/2023 היה שותף בראים לריצת ליגת האלופות המרשימה של מילאן שהרחיקה להגיע עד לשלב חצי הגמר, כשבדרך כבש שער ניצחון נגד טוטנהאם בשלב שמינית הגמר.

=== חזרה לריאל מדריד ===
ב-10 ביוני 2023, לאחר כשלוש עונות השאלה במילאן שב בראים לריאל מדריד וחתם על חוזה ל-4 שנים עם המועדון.

ב-28 בספטמבר 2023 כבש את השער הראשון שלו מאז החזרה, בניצחון 0–2 על לאס פאלמאס במסגרת המחזור השביעי בלה ליגה.

== קריירה בינלאומית ==

לאורך כל הגילאים הצעירים ברהים בחר לשחק בנבחרות הצעירות של ספרד למרות היותו ממוצא מרוקאי, אולם בגיל 24 המאמן הלאומי לואיס דה לה פואנטה, אותו מאמן שאימן את ברהים בנבחרות הצעירות של ספרד ונתן לו את הקרדיט דאז, בחר שלא לזמן אותו, ובסופו של דבר החליט ברהים לשחק עבור נבחרת מרוקו לאחר חיזור ממושך.

ב-23 במרץ 2024 ערך את הופעתו הבכורה ופתח לראשונה במדים הלאומיים של מרוקו במסגרת משחק ידידות מול נבחרת אנגולה בו שיחק כ-85 דקות, בתוצאה שהסתיימה בניצחון 0–1.

== תארים ==

; מנצ'סטר סיטי
* הליגה האנגלית: 2018
* גביע הליגה האנגלית: 2018,2019
* מגן הקהילה 2019

;ריאל מדריד
* הסופר קאפ הספרדי: 2023/2024
* אליפות ספרד: 2019/2020, 2023/2024
* ליגת האלופות: 2023/2024 
*הסופר קאפ האירופי : 2024

מילאן
* אליפות איטליה: 2021/2022

== קישורים חיצוניים ==

==הערות שוליים==

קטגוריה:כדורגלנים ספרדים
קטגוריה:כדורגלנים מרוקאים
קטגוריה:קשרי כדורגל ספרדים
קטגוריה:קשרי כדורגל מרוקאים
קטגוריה:מאלגה: כדורגלנים
קטגוריה:כדורגלני ריאל מדריד
קטגוריה:כדורגלני מנצ'סטר סיטי
קטגוריה:כדורגלני מילאן
קטגוריה:כדורגלני נבחרת ספרד
קטגוריה:כדורגלני נבחרת מרוקו
קטגוריה:ספורטאים ספרדים באנגליה
קטגוריה:ספורטאים ספרדים באיטליה
קטגוריה:ספורטאים מרוקאים באנגליה
קטגוריה:ספורטאים מרוקאים באיטליה
קטגוריה:ספרדים ממוצא מרוקאי
קטגוריה:ספרדים שנולדו ב-1999
קטגוריה:מרוקאים שנולדו ב-1999
A No No

A No No הוא סינגל שהוקלט על ידי זמרת הרית'ם אנד בלוז האמריקאית מריה קארי. השיר יצא לאור ב-4 במרץ 2019, כסינגל הראשון השני מתוך אלבומה השלושה עשר, Caution. השיר יצא גם בגרסת רמיקס כמה ימים לאחר מכן.

בנובמבר 2018, היה זמין השיר להורדה דיגיטלית.

== רקע וכתיבה ==
השיר נכתב על ידי מריה קארי, שיי טיילור, פריסילה רנאה, ג'ף לורבר, ליל קים, הנוטוריוס בי. איי. ג'י., מייז, קמ'רון ואנדריאו הרד והופק על ידי קארי, טיילור וג'רמיין דופרי. השיר הוא שיר בסגנון הרית'ם אנד בלוז, המשלב בתוכו גם את סגנון ההיפ הופ.

בנוסף לכך, השיר הוא הראשון אותה שרה במסגרת סיבוב ההופעות שלה, "Caution World Tour".

== וידאו קליפ ==
קליפ המילים הרשמי של השיר הועלה לערוץ היוטיוב של מריה קארי ב-4 בדצמבר 2018. ב-8 במרץ 2019, פורסם הוידאו קליפ המלא של השיר. לאורכו של הקליפ ניתן לראות את קארי ושלל רקדני ליווי נמצאים בתוך רכבת תחתית.

נכון לאפריל 2019, מונה הצפיות של הקליפ עומד על כ-4 מיליון צפיות.

== מיקומי שיא ==

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!גרסה
!חברת תקליטים
!מקור
|-
!עולם
|1 בנובמבר 2018
|הורדה דיגיטלית
| rowspan="2" |רגילה
| rowspan="4" |אפיק
|
|-
!ארצות הברית
|4 במרץ 2019
|רדיו קצבי
|
|-
! rowspan="2" |עולם
|15 במרץ 2019
| rowspan="2" |הורדה דיגיטלית • הזרמת מוזיקה
|רמיקס מאת סטפלון דון
|
|-
|5 באפריל 2019
|רמיקס מאת שאוני
|
|}

== קישורים חיצוניים ==

==הערות שוליים==

קטגוריה:סינגלים מ-2019
קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
לגיישבניה

לגיישבניה (בהונגרית: Legyesbénye) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית לגיישבניה נמצאת בירידה כבר שנים רבות מ-1,647 תושבים בשנת 1990 עד 1,443 תושבים בשנת 2018 (ירידה של כ-12%).

יהודים התיישבו בלגיישבניה במחצית השנייה של המאה ה-18 ורובם עסקו במסחר. במקום היו בית כנסת, בית עלמין יהודי ששרידיו נמצאים כיום בתוך שטח פרטי ומגודר ואין אליו גישה ומקווה.

הקהילה היהודית השתייכה לזרם האורתודוקסי.

באפריל 1944, כמה שבועות לאחר כניסת הצבא הגרמני להונגריה, הועברו יהודי הכפר לגטו שאטוראליאויהיי, ומשם שולחו למחנה ההשמדה אושוויץ. אחרי המלחמה שבו לכפר רק כמה יהודים ששרדו, הם לא הצליחו לחדש את חיי הקהילה ותוך זמן קצר עזבו.

{| class="wikitable"
! שנה
! כמות יהודים
! כלל האוכלוסייה
|-
|1840
|40
|
|-
|1880
|78
|1,257
|-
|1910
|55
|
|-
|1920
|58
|
|-
|1930
|60
|
|-
|1941
|45
|2,105
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=11660 הכפר באתר הלשכה המרכזית לסטטיסטיקה ההונגרית] 
* [https://dbs.bh.org.il/he/לגיישבנה/מקום קהילת לגיישבניה] באתר בית התפוצות

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
Think Twice

Think Twice (בעברית: תחשוב פעמיים) הוא סינגל שהוקלט על ידי הזמרת-יוצרת הקנדית סלין דיון, מתוך אלבומה השלישי בשפה האנגלית, The Colour of My Love. השיר יצא לאור ב-18 ביולי 1994, כסינגל הרביעי מתוך האלבום.

השיר הגיע למקום הראשון במצעד הסינגלים הבריטי, ואף הפך לאחד מן השירים המצליחים ביותר בכל הזמנים בבריטניה.

== רקע וכתיבה ==
השיר נכתב על ידי אנדי היל ופיטר סינפילד והופק על ידי כריסטופר ניל ואלדו נובה. השיר הוא שיר בסגנון הרוק קל, המשלב בתוכו גם את סגנון הפופ רוק. בספטמבר 2017, נודע כי השיר נמכר בבריטניה בכ-1,418,966 עותקים בסך הכל.

עד שנת 2012 הייתה דיון לאמנית היחידה שמכרה עם שני שירים 1.2 מיליון עותקים בבריטניה. השיר השני שלה שעשה זאת היה הלהיט "My Heart Will Go On".

== וידאו קליפ ==
הווידאו קליפ המלא שיצא עבור השיר הועלה לראשונה ליוטיוב ב-24 באוגוסט 2012. בתחילת השיר ניתן לראות את דיון מפנה את פניה כלפי המצלמה ושרה את השיר. לאחר מכן, מגיע הבחור עליו היא שרה את השיר. תוך כדי שירתה, הוא מפסל בקרח פסלים שונים.

נכון לאפריל 2019, מונה הצפיות של הקליפ עמד על כ-26 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|25,000
|-
!בריטניה (BPI)
|פלטינה
|1,418,966
|-
!הולנד (NVPI)
|זהב
|50,000
|}

== היסטוריית יציאות לאור ==
{| class="wikitable sortable"
!מדינה
!תאריך יציאה
!פורמט
!מקור
|-
!בריטניה
|10 באוקטובר 1994
|תקליטור • קלטת שמע
|
|}

== קישורים חיצוניים ==

==הערות שוליים==

קטגוריה:שירי סלין דיון
קטגוריה:שירים באנגלית
קטגוריה:בלדות משנות ה-1990
קטגוריה:בלדות פופ
קטגוריה:בלדות רוק
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
יום הפילוסופיה העולמי

יום הפילוסופיה העולמי (באנגלית: World Philosophy Day) הוא מועד בינלאומי המצוין מדי שנה ביום חמישי השלישי של חודש נובמבר.

==היסטוריה==
יום הפילוסופיה העולמי נוסד על ידי ארגון אונסק"ו, ונחגג לראשונה ב-21 בנובמבר 2002. בשנת 2005 החליט ארגון אונסק"ו כי יום זה יצוין מדי שנה ביום חמישי השלישי של חודש נובמבר. בשנת 2009 היום צוין ביותר ממאה מדינות ברחבי העולם.

==מטרה==
ארגון אונסק"ו החליט לייסד את יום הפילוסופיה העולמי כדי להדגיש את הערך המתמשך של הפילוסופיה לפיתוח החשיבה האנושית בכל התרבויות.

בכינוס שנערך בוועידה הכללית של אונסק"ו ביום הפילוסופיה העולמי בשנת 2005 צוין כי תורת הפילוסופיה היא דיסציפלינה קריטית המעודדת מחשבה עצמאית ויכולה לגרום בעולם להבנה הדדית ולקידום סובלנות ושלום. עוד הוכרז באותה ועידה כי הציפייה היא שייסוד יום זה יתן תנופה ללימודי פילוסופיה ברחבי העולם, ובייחוד יקדם חינוך פילוסופי מגיל צעיר.

==קישורים חיצוניים==
* 
* [https://www.un.org/en/events/philosophyday/ יום הפילוסופיה העולמי] באתר האומות המאוחדות

==הערות שוליים==

קטגוריה:ימי מודעות
קטגוריה:מועדי האומות המאוחדות
קטגוריה:אירועים בחודש נובמבר
קטגוריה:פילוסופיה
קטגוריה:יום חמישי
מגיאסו

מֶגיאסו או מֶדיאסו (בהונגרית: Megyaszó) הוא כפר במחוז בורשוד-אבאוי-זמפלן, שבצפון מזרח הונגריה. כמו כפרים רבים באירופה גם אוכלוסיית מגיאסו נמצאת בירידה שנים רבות מ-3,123 תושבים בשנת 2002 עד 2,569 תושבים בשנת 2022.

==היסטוריה==
האזור יושב עוד בזמנים הפרהיסטוריים. קיימים ממצאים מאותה תקופה המוצגים במוזיאון הבריטי בלונדון.
בימי המלך אישטוואן הקדוש נבנתה כאן כנסייה.
במאה ה-15 נולד ביישוב הכומר לרינץ מסארוש (נזיר) (1514-1466) שהיה סגנו של ג'רג' דוז'ה, מנהיג מלחמת האיכרים נגד האצולה בשנת 1514.

==עמדה גאוגרפית==
היישוב שוכן בצפון הונגריה בנפת סרנץ' שבמחוז בורשוד-אבאוי -זמפלן, 29 ק"מ מרחק מבירת המחוז, מישקולץ. הכפרים החשובים הקרובים הם אלשודובסה (4 ק"מ) ולדיישבנייה (11 ק"מ). העיר הקרובה ביותר היא סרנץ', במרחק של 12 ק"מ.

==צורות נוף==
השטח מסביב ליישוב הוא מישורי, חקלאי ברובו, וממזרח גבעתי. הנקודה הגבוהה ביותר בסביבה היא "הר ריטקה", גבעה בגובה 232 מ' מעל מפלס הים, - 1.6 ק"מ מרחק מערבית ממגיאסו.

==אקלים==
המחוז מתאפיין באקלים המיבוראלי. הטמפרטורה הממוצעת השנתית היא C .10°. החודש החם ביותר הוא יולי כשהטמפרטורה הממוצעת היא C 23° והחודש הקר ביותר הוא דצמבר עם טמפרטורה ממוצעת של C -6°.
המשקעים הממוצעים השנתיים הם 792 מ"מ. החודש הגשום ביותר הוא יולי, עם 99 מ"מ משקעים, והחודש היבש ביותר הוא אוגוסט עם 42 מ"מ משקעים.

==דמוגרפיה==
בשנת 2010 אוכלוסיית הכפר הייתה 2804 תושבים. צפיפות האוכלוסייה הייתה 52 תושבים /קמ"ר.

כיום 81% מתושבי הכפר הם הונגרים, והשאר - 19% צוענים. חלק מהתושבים נוצרים רפורמים, חלק נוצרים רומיים-קתוליים. קיים גם מיעוט נוצרי אדוונטיסטי.
בעבר, עד למלחמת העולם השנייה והשואה חי פה גם מיעוט יהודי חשוב.
===מיעוטים===
====היהודים ====

יהודים החלו להתיישב במגיאסו בסוף המאה ה-18 בחסות בעל האחוזה. רובם עסקו במסחר ומיעוט היו בעלי מלאכה, חוואים וכורמים. במקום היו בית כנסת, בית עלמין, מקווה ומוסדות חינוך. במחצית האחרונה של המאה ה-19 ובמאה ה-20 הקהילה השתייכה לזרם האורתודוקסי. עם האישים ממוצא יהודי שנולדו ביישוב נמנה הצייר ואמן הקרמיקה פרידייש בורסקי (Borszéky Frigyes) (1955-1880).

בשנת 1941 נשלחו כ-15 צעירים מהכפר לעבודות כפייה, ולפחות עשרה מהם מצאו שם את מותם.
באפריל 1944 מיד לאחר חג הפסח, רוכזו יהודי העיירה בבית הכנסת והועברו לגטו שאטוראליאויהיי. לאחר כמה שבועות שולחו משם למחנה ההשמדה אושוויץ.

אחרי המלחמה חזרו לכפר פחות מעשרה ניצולים ומצאו את בניין בית הכנסת ואת בית העלמין הרוסים ואת רכושם שדוד. חיי הקהילה במקום לא נתחדשו.

{| class="wikitable"
! שנה
! כמות יהודים
! כלל האוכלוסייה
|-
|1840
|46
|
|-
|1880
|151
|2,063
|-
|1910
|123
|
|-
|1920
|100
|
|-
|1930
|99
|
|-
|1941
|76
|3,098
|-
|}

====הצוענים====
כיום חיים בכפר כ-1500 צוענים. שליש מהם גרים בשכונה מיוחדת נפרדת.

==אתרים חשובים ואטרקציות==
*כנסייה רפורמית (קלוויניסטית) בסגנון גותי. נמנתה ככנסייה קתולית במאה ה-13–14.
*כנסייה רומית-קתולית
*בית קיץ
*בתים כפריים

==קישורים חיצוניים==

* 
* [http://www.ksh.hu/apps/hntr.telepules?p_lang=EN&p_id=21768 הכפר באתר הלשכה המרכזית לסטטיסטיקה ההונגרית] 
* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
Kisses

Kisses (בעברית: נשיקות) הוא אלבום האולפן הרביעי של הזמרת-יוצרת הברזילאית אניטה. האלבום יצא לאור ב-5 באפריל 2019, על ידי חברת התקליטים וורנר מיוזיק ברזיל. באותו היום, יצא גם הסינגל הראשון מתוכו, "Poquito".

אלבום זה הוא הראשון של אניטה מאז שנת 2015, בה יצא אלבומה השלישי, Bang.

== רקע והפקה ==
מאז שנת 2016, התחילה אניטה להוציא סינגלים ללא אלבום כדוגמת הלהיטים "Sim ou Não" ו-"Loka". בהמשך, השתתפה בשיר "Você Partiu Meu Coração", שהפך ללהיט גם כן, ובשיר "Switch" של הראפרית האוסטרלית איגי אזליה.

בין היתר, הוציאה את "Paradinha", "Sua Cara", "Will I See You", "Is That for Me", "Downtown" ו-"Vai Malandra". בשנת 2018, השתתפה בלהיט "Machika", ואף הוציאה את "Indecente", "Romance com Safadeza" וכדומה. את כל אלו, ועוד שירים, להיטים וסינגלים אחרים החליטה אניטה שלא לצרף לאלבום.

בנוסף לכך, חשפה אניטה את שמות כל הרצועות ברשתות החברתיות כמה ימים לפני צאתו של האלבום. בכל יום פרסמה אניטה שם רצועה אחת, עד שפרסמה את עטיפתו ושמו של האלבום, באינסטגרם, טוויטר, פייסבוק וכדומה.

== רשימת רצועות ==

== מיקומי שיא ==

== קישורים חיצוניים ==

* [https://www.billboard.com/articles/columns/latin/8504232/anitta-kisses-album-track-list-explanation האלבום], על פי בילבורד

== הערות שוליים ==

קטגוריה:אלבומי אניטה
קטגוריה:אלבומים בפורטוגזית
שאג-ריש

מצודת שאג-ריש
שאג-ריש היא מצודת סלע אדומית עם ממצאים מתקופת הברזל, בדרום ירדן כ-5 קילומטר דרום-דרום-מערב מהכפר דנא, בשמורת הביוספרה דנה.

ביוני 1937 ביקר במקום נלסון גליק שתיאר אותו כפחות נגיש ממצודת סלע, עם שביל צר ותלול שמוביל למרגלותיו. גליק מצא למרגלות מצודת שאג-ריש, שאריות של בסיס חומה מאבני אבן חול מסותתות, וגלי אבנים הנחזים כקברים. הוא זיהה במקום חרסים ביזנטיים מתחילת המאה הרביעית לספירה ולא מצא חרסים נבטיים. עם זאת, הוא העריך שהאתר היה נבטי במקור. בעליה למצודה מצא חמש מערות קבורה ומה שנדמה כנישות לאל דישרה הנבטי. על המצודה מצא גליק מתקני מים משוכללים שהכילו אלפי ליטרים של מים למשך חודשים ארוכים. עם זאת, מסקנתו של גליק הייתה שהמצודה שימשה בעיקר לקבורה ורק באופן משני שימשה למגורים.

בביקור בקיץ 1998 מצאו חיים בן דוד וגלעד פלאי 17 בורות ומתקני מים, מספר מערות ושרידי ביצורים. הם זיהו את כל החרסים במקום כבני תקופת הברזל. גלעד פלאי העריך שהמקום שימש כמבצר לעת צרה ואוחסנו בו כמויות גדולות של מים ומזון לעת מצור.

==הערות שוליים==

קטגוריה:אתרים אדומיים
R.I.P. (שיר של סופיה רייס)

"" (ראשי תיבות של: Rest in peace; בעברית: נוח על משכבך בשלום) הוא סינגל שהוקלט על ידי הזמרת סופיה רייס, ביחד עם הזמרת-יוצרת הבריטית ריטה אורה והזמרת הברזילאית אניטה. השיר יצא לאור ב-15 במרץ 2019, כסינגל שלא מתוך אלבום.

השיר הגיע למקום השלישי במצעד השירים הדיגיטליים שבפורטוגל.

== רקע וכתיבה ==
השיר נכתב והופק על ידי סופיה רייס, ריטה אורה, הפליפטונס, מרקו מאסיס, שרי לין שורט, עומר טברז ותומאס אוגוסטו. השיר הוא שיר בסגנון הפופ הלטיני. שיתוף פעולה זה הוא הראשון בין השלוש. ב-20 בפברואר 2019, פרסמה רייס בטוויטר שלה כי עתיד לצאת השיר.

איגוד תעשיית ההקלטות הברזילאי העניק בשנת 2019 את תואר הפלטינה המשולשת לשיר, על מכירות של למעלה מ-120,000 עותקים במדינה.<ref name=":0" />

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של סופיה רייס ב-14 במרץ 2019. הקליפ בוים על ידי איף ריוורה. בתחילת הקליפ, ניתן לראות את השלוש בתוך ג'ונגל כשמסביבם אנשים החובשים מסכות שונות.

נכון לדצמבר 2019, מונה הצפיות של הקליפ עומד על כ-145 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)<ref name=":0"></ref>
|פלטינה 3×
|120,000
|}

== קישורים חיצוניים ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי סופיה רייס
קטגוריה:שירי ריטה אורה
קטגוריה:שירי אניטה
קטגוריה:שירים באנגלית
קטגוריה:שירים בפורטוגזית
קטגוריה:שירים מרובי שפות
קטגוריה:שירים שנכתבו על ידי טייני
קטגוריה:שירים שנכתבו על ידי סופיה רייס
קטגוריה:שירים שנכתבו על ידי ריטה אורה
קטגוריה:שירי פלטינה משולשת בברזיל
קטגוריה:סינגלים בהוצאת וורנר מיוזיק לטינה